Държавен вестник, бр. 76, 2021 г., стр. 61

БРОЙ  76	
Д Ъ Р Ж А В Е Н  В Е С Т Н И К 	
СТР.  61  
Глава 6.6 – Конструкция и изпитване на големи опаковки 
663 
6.6.4.3.3 
 
Добавките могат да бъдат включени в материала на голямата опаковка, за да се подобри устойчивостта 
на стареене или за други цели, при условие че не влияят неблагоприятно на физичните или химичните 
свойства на материала. 
6.6.4.4 Специфични разпоредби за големи опаковки от фазер 
50G   твърд фазер 
6.6.4.4.1 
Използва се здрав и висококачествен, твърд или двустранен гофриран фазер (единичен или многостенен), 
съответстващ на капацитета на големите опаковки и предназначението им. Водоустойчивостта на 
външната повърхност трябва да бъде такава, че увеличението на масата, определено при изпитване, 
проведено за период от 30 минути по метода на Коб за определяне на водопоглъщането, да не е по-
голямо от 155 g/m2 – вижте ISO 535:1991. Трябва да може да издържа на огъване. Фазерът е изрязан, 
намачкан без набраздяване и с прорези, така че да позволява сглобяване без напукване, счупване на 
повърхността или неправилно огъване. Жлебовете на гофрирания фазер трябва да бъдат здраво 
залепени за външния слой. 
 
6.6.4.4.2 
Стените, включително горните и долните, трябва да имат минимална устойчивост на пробиване от 15 J, 
измерена съгласно ISO 3036:1975. 
6.6.4.4.3 
Връзките в корпуса на външните опаковки на големите опаковки се извършват с подходящо припокриване 
и се пристягат, залепват, пришиват с метални скоби или се закрепват по друг начин, който е също толкова 
ефективен. Когато връзките се извършват чрез залепване или пристягане, се използва водоустойчиво 
лепило. Металните скоби трябва да преминават изцяло през всички части, които трябва да бъдат 
закрепени, и да бъдат поставени или защитени така, че да не могат да ожулят или пробият вътрешната 
обшивка. 
6.6.4.4.4 
Всяка вградена палетна основа, съставляваща част от голяма опаковка, или разглобяем палет са 
подходящи за механична работа с големи опаковки, напълнени до максимално допустимата брутна маса. 
6.6.4.4.5 
Палетът или вградената основа трябва да бъдат проектирани така, че да се избегне всяко изпъкване на 
основата на голямата опаковка, което може да доведе до повреда при работа. 
6.6.4.4.6 
Корпусът се закрепва към разглобяем палет, за да се осигури стабилност при работа и превоз.  Когато се 
използва разглобяем палет, горната му повърхност не трябва да има остри издатини, които биха могли да 
повредят голямата опаковка. 
6.6.4.4.7 
Могат да се използват укрепващи устройства, като например дървени опори, за да се повиши 
ефективността при стифиране, но те трябва да са външни за обшивката. 
6.6.4.4.8 
Когато големите опаковки са предназначени за стифиране, носещата повърхност следва да бъде такава, 
че да разпределя натоварването по безопасен начин. 
6.6.4.5 Специфични разпоредби за големи дървени опаковки 
50C естествена дървесина 
50D шперплат 
50F възстановена дървесина 
6.6.4.5.1 
Якостта на използваните материали и методът на изработка трябва да съответстват на капацитета и 
предназначението на големите опаковки. 
6.6.4.5.2 
Естествената дървесина трябва да бъде добре обработена, суха и без дефекти, които биха намалили 
съществено якостта на която и да е част от голямата опаковка. Всяка част от голямата опаковка се състои 
от един елемент или еквивалентен на него. Частите се считат за еквивалентни на един елемент, когато се 
използва подходящ метод на залепване, като например връзка Линдерман, връзка с нутове и пера, 
фалцова връзка или челна връзка, всички с най-малко два гофрирани метални скрепителни елементи на 
всяка връзка, или когато се използват други методи, които са също толкова ефективни. 
6.6.4.5.3 
Големите опаковки от шперплат трябва да бъдат най-малко трислойни.  Те трябва да са изработени от 
обработен, ротационно изрязан или нарязан фурнир, сух и без дефекти, които биха намалили съществено 
здравината на голямата опаковка. Всички прилежащи слоеве трябва да бъдат залепени с водоустойчиво 
лепило. За конструкцията на голямата опаковка могат да се използват други подходящи материали с 
шперплата. 
6.6.4.5.4 
Големите опаковки от възстановена дървесина са изработени от водоустойчива възстановена дървесина, 
като например талашит, плочи от дървесни частици или друг подходящ тип. 
6.6.4.5.5 
Големите опаковки трябва да бъдат здраво приковани или закрепени към ъглови стълбове или краища или 
да бъдат сглобени с подходящи устройства. 
6.6.4.5.6 
Всяка вградена палетна основа, съставляваща част от голяма опаковка, или разглобяем палет са 
подходящи за механична работа с големи опаковки, напълнени до максимално допустимата брутна маса. 
6.6.4.5.7 
Палетът или вградената основа трябва да бъдат проектирани така, че да се избегне всяко изпъкване на 
основата на голямата опаковка, което може да доведе до повреда при работа. 
Глава 6.6 – Конструкция и изпитване на големи опаковки 
664 
6.6.4.5.8 
 Корпусът се закрепва към разглобяем палет, за да се осигури стабилност при работа и превоз.  Когато се 
използва разглобяем палет, горната му повърхност не трябва да има остри издатини, които биха могли да 
повредят голямата опаковка. 
6.6.4.5.9 
Могат да се използват укрепващи устройства, като например дървени опори, за да се повиши 
ефективността при стифиране, но те трябва да са външни за обшивката. 
6.6.4.5.10 
Когато големите опаковки са предназначени за стифиране, носещата повърхност следва да бъде такава, 
че да разпределя натоварването по безопасен начин. 
6.6.5  
 Разпоредби за изпитване на големи опаковки 
6.6.5.1          Провеждане и честота на изпитванията 
6.6.5.1.1 
Типът конструкция на всяка голяма опаковка се изпитва съгласно предвиденото в 6.6.5.3 в съответствие с 
процедурите, установени от компетентния орган. 
6.6.5.1.2 
Всеки тип конструкция на голямата опаковка следва да премине успешно изпитванията, предписани в 
настоящата глава, преди да бъде използван.  Типът конструкция на голямата опаковка се определя от 
конструкцията, размера, материала и дебелината, начина на изработка и опаковане, но може да включва 
различни повърхностни обработки. Той включва и големи опаковки, които се различават от типа на 
конструкцията само по по-малката си височина. 
6.6.5.1.3 
Изпитванията се повтарят върху производствени мостри през интервали, определени от компетентния 
орган. За изпитвания на големи опаковки от фазер подготовката при условията на околната среда се счита 
за еквивалентна на изискванията на разпоредбите на 6.6.5.2.4. 
6.6.5.1.4 
Изпитванията се повтарят и след всяка модификация, която променя конструкцията, материала или 
начина на изработване на големите опаковки. 
6.6.5.1.5 
Компетентният орган може да разреши селективно изпитване на големи опаковки, които се различават 
само по незначителни аспекти от изпитвания тип, като например вътрешни опаковки с по-малки размери 
или вътрешни опаковки с по-малка нетна маса, и големи опаковки, които се произвеждат с леки редукции 
на външните размери. 
6.6.5.1.6 
[Запазено] 
Забележка: За условията за сглобяване на различните вътрешни опаковки в големи опаковки и 
допустимите вариации във вътрешните опаковки вижте 4.1.1.5.1. 
6.6.5.1.7 
Компетентният орган може по всяко време да изиска доказателство, чрез изпитвания в съответствие с 
настоящия раздел, че серийно произвежданите големи опаковки отговарят на изискванията на 
изпитванията за типовете конструкции. 
6.6.5.1.8 
При условие че валидността на резултатите от изпитванията не е засегната и с одобрението на 
компетентния орган, могат да се извършат няколко изпитвания върху една мостра. 
6.6.5.1.9 
Големи помощни опаковки 
Големите помощни опаковки се изпитват и маркират в съответствие с разпоредбите, приложими за големи 
опаковки от опаковъчна група II, предназначени за превоз на твърди вещества или вътрешни опаковки, с 
изключение на следните случаи: 
а) 
Изпитваното вещество, използвано за извършване на изпитванията, е вода и големите помощни 
опаковки се пълнят до не по-малко от 98% от максималния им капацитет. Допуска се използването на 
добавки, като например торби с оловни сачми, за постигане на необходимата обща маса на 
опаковката, при условие че те се поставят по такъв начин, че резултатите от изпитването да не бъдат 
повлияни. Като алтернатива, при провеждане на изпитването с падане височината на падане може да 
се променя в съответствие с 6.6.5.3.4.4.2(b); 
b)   Освен това големите помощни опаковки следва да са преминали успешно изпитването за 
херметичност при 30 kPa и резултатите от това изпитване да са отразени в протокола от изпитването, 
изискван съгласно 6.6.5.4; и 
c) Големите помощни опаковки се маркират с буквата „T“, както е описано в 6.6.2.2. 
6.6.5.2 Подготовка за изпитване 
6.6.5.2.1 
Изпитванията се извършват върху големи опаковки, подготвени за превоз, включително върху 
използваните вътрешни опаковки или изделия. Вътрешните опаковки се пълнят до не по-малко от 98% от 
максималния капацитет за течности или 95% за твърди вещества. За големи опаковки, чиито вътрешни 
опаковки са предназначени за пренасяне на течности и твърди вещества, се изисква отделно изпитване 
както за течното, така и за твърдото съдържание.  Веществата във вътрешните опаковки или предметите, 
които се транспортират в големите опаковки, могат да бъдат заменени с други материали или предмети, 
освен когато това би направило невалидни резултатите от изпитванията. Когато се използват други 
вътрешни опаковки или предмети, те трябва да имат същите физически характеристики (маса и т.н.) като 
вътрешните опаковки или предмети, които ще се превозват. Допуска се използването на добавки, като 
например торби с оловни сачми, за постигане на необходимата обща маса на опаковката, при условие че 
те се поставят по такъв начин, че резултатите от изпитването да не бъдат повлияни.